text: Ny direktør for Syddansk Erhvervsskole
  03 juni 2013 kl. 09.34
  Lars Bregnehøj Hansen bliver ny direktør Syddansk Erhvervsskole. Med 10 års erfaring fra erhvervsskolesektoren vil han styrke erhvervsuddannelsernes image.
  50-årige kommer fra en stilling som direktør på Business College Syd i Sønderborg og har tidligere været vicedirektør på Tech College Aalborg, der udbyder en række af de samme uddannelser som Syddansk Erhvervsskole. Det er erfaring, som Lars Bregnehøj Hansen har tænkt sig at bruge offensivt.
  - Vi står over for nogle store udfordringer i fremtiden. Her tænker jeg blandt andet på, hvordan vi styrker erhvervsuddannelsernes image, og hvordan vi sikrer, at der også om 10 år er gode og velkvalificerede håndværkere ude i virksomhederne, siger Lars Bregnehøj Hansen.
  Lars Bregnehøj Hansen tiltræder den 12. august. Han afløser Niels Henning Olsen, der snart fylder 70 år, og som ønsker at fratræde sin stilling.
  